पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लंबे समय बाद कोरोना को लेकर राहत भरी खबर आई है। प्रशासन ने जो आंकड़े जारी किए हैं, उसके मुताबिक संक्रमण की दर 10 प्रतिशत के नीचे पहुंच गई है। शुक्रवार को 4760 सैंपल लिए गए, इसमें केवल 443 लोगों में कोरोना का वायरस मिला। इसके अलावा 7 लोगों की जान चली गई। करीब 37 दिनों बाद जिले में कोरोना के इतने कम मरीज मिले हैं।
खास बात यह है कि अप्रैल महीने का जिले में बुरा अनुभव रहा। अकेले अप्रैल महीने में 41,541 संक्रमित मिले। खास बात यह कि कोरोना संक्रमण के इस समय में अप्रैल में जितने मरीज मिले, उतने पिछले 13 महीने में नहीं मिले। जिले में इस समय 90 हजार से ज्यादा संक्रमित मिल चुके हैं। अकेले मई में 5419 मरीज मिले हैं इस तरह पिछले 37 दिनों में ही 46,964 मरीज मिले हैं।
कोवीशील्ड वैक्सीन किल्लत के बीच शुक्रवार को पुन:
2500 डोज गरियाबंद से मंगाई गई है। नांदगांव में भी कमी होने के बाद ऐसा किया गया। ताकि लोगों को कोवीशील्ड का लगने वाला दूसरा डोज लगाया जा सके। इस प्रकार एक दिन पहले के 700 और गरियाबंद से आए 2500 डोज का उपयोग अब 8 मई को किया जाएगा। इससे करीब 3200 लोगों का वैक्सीनेशन हो पाएगा। इधर दो दिन से बंद 18 प्लस का वैक्सीनेश 8 मई से पुन: शुरू हो रहा है। इसके लिए 22 केंद्र बनाए गए हैं, जहां एपीएल, बीपीएल और अंत्योदय कार्डधारियों को टीका लगाया जाएगा। उन्हें राशनकार्ड दिखाना होगा।
कोवीशील्ड के 2500 डोज अब गरियाबंद से मंगाए, आज से 18 प्लस को लगेगा टीका
कोवीशील्ड वैक्सीन किल्लत के बीच शुक्रवार को पुन: 2500 डोज गरियाबंद से मंगाई गई है। नांदगांव में भी कमी होने के बाद ऐसा किया गया। ताकि लोगों को कोवीशील्ड का लगने वाला दूसरा डोज लगाया जा सके। इस प्रकार एक दिन पहले के 700 और गरियाबंद से आए 2500 डोज का उपयोग अब 8 मई को किया जाएगा। इससे करीब 3200 लोगों का वैक्सीनेशन हो पाएगा। इधर दो दिन से बंद 18 प्लस का वैक्सीनेश 8 मई से पुन: शुरू हो रहा है। इसके लिए 22 केंद्र बनाए गए हैं, जहां एपीएल, बीपीएल और अंत्योदय कार्डधारियों को टीका लगाया जाएगा। उन्हें राशनकार्ड दिखाना होगा।
22 केंद्रों में आज से सभी को लगेगी वैक्सीन
18 प्लस के लिए निकुम, अंजोरा, हनोदा, जेवरा, ढौर, कोल्हिापुरी, पउवारा, बिरेझर, मोहरेंगा, नवागांव, कंडरका, पहंदा, तर्रा, बेलौदी, नयापारा स्कूल दुर्ग, बोरसी, सिकोलाभाठा, पुरैना, नेवई, भिलाई-3 स्कूल, वैशालीनगर, दुर्गा विद्यालय सुपेला में वैक्सीन का पहला डोज लगाया जाएगा। केंद्र जल्द बढ़ाए जाएंगे।
मौतों के आंकड़े भी अब कम हो रहे...
मई महीने में कोरोना संक्रमितों की मौतें भी कम होने लगे हैं। इस महीने दूसरा मौका है, जब सबसे कम 7 लोगों की मौत हुई है। इसके पहले सबसे कम 2 मई को 3 लोगों की मौत हुई थी। एक मई को 16 लोगों की मौत हुई थी। 2 मई को तीन, तीन मई को 17, चार मई को 16, पांच मई को 12 और 6 मई को 18 लोगों की मौतें हुई है। इस प्रकार मई महीने में मौतों की संख्या भी कम हुई है। हेल्थ विभाग के अधिकारियों के मुताबिक जिन लोगों की मौतें इलाज के दौरान हुई है, उनमें 60 प्रतिशत तक की उम्र 45 से ज्यादा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn